Source: http://preonkologiu.sk/npzf/npzf.htm
Timestamp: 2019-10-22 14:27:04+00:00

Document:
NPŽF
Jednou z oblastí, ktorej sa Združenie pre onkológiu (ZpO) v súlade so svojimi stanovami venuje, je aj vzdelávanie. Deklarovali sme záujem edukovať nielen laickú , ale aj odbornú verejnosť.
Som preto nesmierne rád, že po viacročnom úsilí MZ SR priznalo ZpO právo uskutočňovať akreditovaný študijný program sústavného vzdelávania pre zdravotníckych pracovníkov. V tomto duchu 25.09.2018 MZ SR ako príslušný orgán vydal osvedčenie o akreditácii študijného programu sústavného vzdelávania s názvom „ Neodkladná podpora životných funkcií“ .
Akreditovaný študijný program sústavného vzdelávania pre lekárov, sestry a iné zdravotnícke povolania, je zameraný na obnovenie vedomostí a praktických zručností v neodkladnej podpore životných funkcií prebiehal v súlade s vyhláškou MZ SR č. 366/2005 Z.z. v znení neskorších predpisov, §2 (5).
Nadobudnutím účinnosti vyhlášky MZ SR č. 74/2019 dňa 15.03.2019 sa podľa §5 zrušuje vyhláška Ministerstva zdravotníctva Slovenskej republiky č. 366/2005 Z. z. o kritériách a spôsobe hodnotenia sústavného vzdelávania zdravotníckych pracovníkov v znení vyhlášky č. 187/2006 Z. z., vyhlášky č. 114/2007 Z. z. a vyhlášky č. 616/2007 Z. z.
Kurzy NPŽF budú naďalej prebiehať ako jedna z možností sústavného vzdelávania zdravotníckych pracovníkov, ale zdravotnícki pracovníci už nebudú zaviazaní ich absolvovať z titulu zákonnej povinnosti. Získané kredity sa započítajú v súlade s prílohou vyššie uvedenej legislatívnej zmeny.
Odhliadnuc od legislatívy, ktorá sa v zdravotníctve často a neprehľadne (a bohužiaľ aj nelogicky) mení, je nespochybniteľné, že každý zdravotnícky pracovník by mal vedieť adekvátne zasiahnuť v situáciách keď je ohrozený život z medicínskeho pohľadu.
A nakoniec: „kto osobe, ktorá je v nebezpečenstve smrti alebo javí príznaky ťažkej ujmy na zdraví, neposkytne potrebnú pomoc, hoci je podľa povahy svojho zamestnania povinný takú pomoc poskytnúť, potrestá sa…“ (§177 Trestného zákona, zákon č. 300/2005 Z.z.).
Plán kurzov NPŽF na 1. polrok 2019 (PDF, 400 kb)
Svoj záujem absolvovať kurz môžete vyjadriť zaslaním správy na mailovú adresu info@preonkologiu.sk.
Vyplňte prosím Vaše identifikačné údaje v nasledovnej prihláške:
prihláška (RTF, 45 kb)
(termín nevyplňujte, formulár podpíšete na kurze) , obratom ju pošlite na adresu info@preonkologiu.sk.
Informácie pre dotknuté osoby (PDF, 500 kb)
Konkrétne termíny, organizačné pokyny zašleme na Vami zadaný kontaktný mail.
Predseda ZpO
Vyhláška MZ SR č. 366/2005 Z.z.
Vyhláška MZ SR č. 77/2019
Rozhodnutie MZ SR č. S06832-218-OZdV-5
25.09.2018 MZ SR ako príslušný orgán podľa § 40 ods. 1 zákona č. 578/2004 Z.z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení a niektorých zákonov v znení neskorších predpisov, podľa § 40 v spojení s ustanovením § 92 zákona o poskytovateľoch a podľa § 46 zákona č. 71/1967 Zb. o správnom konaní v znení neskorších predpisov v konaní o vydanie osvedčenia o akreditácii študijného programu sústavného vzdelávania s názvom „ Neodkladná podpora životných funkcií“ priznalo Združeniu pre onkológiu so sídlom Heydukova 10, 812 50 Bratislava právo uskutočňovať akreditovaný študijný program sústavného vzdelávania pre zdravotníckych pracovníkov okrem pracovníkov záchrannej zdravotníckej služby a vydávať potvrdenie o absolvovaní tohto akreditovaného študijného programu sústavného vzdelávania podľa § 41 ods. 1 písm. c) zákona o poskytovateľoch a dodatok § 41 ods. 4 zákona o poskytovateľoch a príslušných ustanovení nariadenia vlády Slovenskej republiky č. 296/2010 Z.z. o odbornej spôsobilosti na výkon zdravotníckeho povolania, spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností v znení neskorších predpisov a v súlade s týmto rozhodnutím
Darujte 2% z daní	| Projekty z 2% | Ostatné projekty | O nás | Členovia | Kontakty | GDPR |

References: §2
 §5
 § 40
 § 40
 § 92
 § 46
 § 41
 § 41